640 student, ekwivalenti għal 13.1% tal-gradwati fil-livell terzjarju f'Malta fl-2019, kienu barranin. Dan ħareġ mill-Uffiċċju Nazzjonali tal-Istatistika (NSO) minn stħarriġ li għamel fost 4,898 gradwat. L-akbar ammont ta' gradwati ġej mill-Indja (111) u l-iżgħar mill-Oman (18). Fuq l-2018, kien hemm żieda ta' 4% fl-għadd ta' gradwati barranin. Mill-istess ċifri jirriżulta li sentejn ilu, il-maġġoranza ta' studenti li gradwaw mill-edukazzjoni terzjarja kienu nisa, bin-numru jiżdied b'1.4% meta mqabbel mal-2018. 55.3% tal-gradwati ġabu first-degree, li hi kwalifika fil-livell ta' Baċellerat. 33.7% gradwaw f'livell ta' Master's li jfisser 31.1% żieda meta mqabbel mas-snin ta' qabel. Il-maġġoranza assoluta tat-total, dik ta' 60.5% kienu studenti ta' bejn l-20 u l-24 sena. Liema qasam jiggradwaw l-iktar fih? Liema qasam jara l-iktar gradwati? In-numru ta' gradwati fl-2019 żdied bi 18.1% mis-sena l-oħra. Is-suġġetti studjati huma l-'Business, l-Amministrazzjoni u l-Liġi (34.4%). Dawn ġew segwiti mis-Saħħa (18.1%), il-manifattura u l-kostruzzjoni (7.1%). L-Informatika u t-Teknoloġiji Kommunikattivi kienu l-inqas, b'6%. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_6079389744fa3_rand.td-a-rec-img{text-align:left}.td_uid_3_6079389744fa3_rand.td-a-rec-img img{margin:0 auto 0 0}